b'\n_START_ARTICLE_\nTanssiteatteri MD\n_START_PARAGRAPH_\nTanssiteatteri MD on Tampereella toimiva tanssiteatteri. Tanssiteatteri MD on vuodesta 2002 toiminut H\xc3\xa4ll\xc3\xa4-n\xc3\xa4ytt\xc3\xa4m\xc3\xb6ll\xc3\xa4, joka on entinen elokuvateatteri H\xc3\xa4meenkadun varrella._NEWLINE_Tanssiteatteri MD:n ohjelmisto koostuu nykytanssista ja ohjelmistossa on teoksia niin lapsille kuin aikuisillekin. Tanssiteatteri MD tuottaa vuosittain noin 80 esityst\xc3\xa4 kotin\xc3\xa4ytt\xc3\xa4m\xc3\xb6ll\xc3\xa4 sek\xc3\xa4 20 esityst\xc3\xa4 kiertueella. Tanssiteatteri MD j\xc3\xa4rjest\xc3\xa4\xc3\xa4 kev\xc3\xa4isin huhtikuun lopulla Tanssivirtaa Tampereella -nykytanssifestivaalin, joka esittelee kotimaisen nykytanssin ajankohtaiset teokset ja tekij\xc3\xa4t. Lis\xc3\xa4ksi tanssija-koreografit vierailevat teatteri- ja oopperatuotannoissa. _NEWLINE_Valtion ja kaupungin tuella toimiva Tanssiteatteri MD on ollut olemassa nykyisess\xc3\xa4 muodossaan vuodesta 1997. Vuonna 1997 tanssiteatterit Mobita (1972) ja Dansco (1988) yhdistyiv\xc3\xa4t hallinnollisesti ja ensimm\xc3\xa4inen alusta alkaen yhteinen tuotanto toteutettiin kev\xc3\xa4\xc3\xa4ll\xc3\xa4 1998. _NEWLINE_MD:hen kuuluu kuusi tanssija-koregrafia, yhteens\xc3\xa4 henkil\xc3\xb6kuntaa on kymmenen. Lis\xc3\xa4ksi mukana on vuosittain lukuisia vierailijoita. Toiminnanjohtaja on vuoden 2010 alusta Anniina Kumpuniemi.'